Ostoskeskus ennen paloa.
Ilmakuva palaneesta Zimnjaja višnja -ostoskeskuksesta. Kemerovo, Venäjä, 26. maaliskuuta vuonna 2018.
Kauppakeskuksen 4. kerroksen pohjapiirros.
Kemerovon sijanti  
Kemerovon sijantiKemerovo
**Kemerovon tulipalo vuonna 2018** oli tulipalo *Zimnjaja višnja* (Talvikirsikka) -ostoskeskuksessa Venäjällä sunnuntaina 25. maaliskuuta 2018. Palo vaati 64 kuolonuhria, joista 41 oli lapsia. Kemerovon hiilikaivoskaupunki sijaitsee Siperiassa lähellä Novosibirskiä ja Tomskia noin 3 600 km Moskovasta itään.

Tulipalo eteni nopeasti. Ihmisiä jäi loukkuun lukittujen ovien ja hätäuloskäyntien taakse. Palohälytin ei soinut, eikä kuulutusjärjestelmä ollut toiminnassa. Sammutinjärjestelmä ei ollut toiminnassa, ja palokunta tuli paikalle 40 minuutin kuluttua. Evakuointia ei toimeenpantu.

Palo herätti väestössä suurta surua ja protestimielialaa. Ostoskeskuksen johtoa ja vartija asetettiin syytteeseen, ja Venäjän presidentti Vladimir Putin vieraili Kemerovossa palon johdosta. Korruptiota pidettiin yhtenä syynä paloon.

Sunnuntai-iltapäivänä syttynyt tulipalo on Venäjän historian toiseksi eniten uhreja vaatinut tulipalo.*lähde?*

Zimnjaja višnja -ostoskeskus oli alun perin rakennettu tehtaaksi jo neuvostoaikana, eikä sitä ollut asiantuntijoiden mielestä tarkoitettu ostoskeskukseksi.

Venäjällä on ollut viisi muuta ihmishenkiä vaatinutta ostoskeskustulipaloa vuosina 2005–2017.

Rakennus
--------

Rakennus oli valmistunut 1968 ja toiminut konvehti-/tekstiilitehtaana. Vuonna se oli 2013 muutettu tavarataloksi, jossa oli myös vapaa-ajanviettopaikkoja, kuten kolme elokuvateatteria, lasten sisähuvipuisto, 200 eläimen lemmikkieläintarha, lasten luistelurata, kahvila-baari, kuntosali, uimahalli/kylpylä, biljardisali ja keilahalli.

Zimnjaja višnja -ostoskeskus oli alun perin rakennettu tehtaaksi jo neuvostoaikana, eikä sitä ollut asiantuntijoiden mielestä tarkoitettu ostoskeskukseksi.

Palo
----

Tulipalo alkoi sunnuntaina 25. maaliskuuta 2018 kello 17.00. Tällöin paikalla oli suuri määrä lapsia, koska pääsiäisloma oli alkamassa. Lapset olivat katsomassa piirrettyä *Mestarietsivä Sherlock Gnomes* -elokuvaa opettajansa johdolla.

Palo syttyi ylimmässä 4. kerroksessa. Joidenkin tietojen mukaan palo syttyi lasten leikkihuoneessa, toisten mukaan taas elokuvateatterissa. Kahden elokuvateatterin hätäuloskäynnit ja ovet olivat lukossa, ja palo levisi räjähdysmäisen nopeasti noin 1 500 neliömetrin alalle. Sammutusjärjestelmä ei toiminut. Tulipalosta ei kuulutettu eikä palohälytys soinut. Palomiesten mukaan valot sammuivat rakennuksesta pian tulipalon sytyttyä.

Videomateriaalin mukaan ihmisiä ei evakuoitu vaan heidät jätettiin selviytymään itse. Pelästyneet ihmiset rikkoivat ikkunoita ja ovia. Hätäpoistumistiet oli tukittu. Neljä ihmistä hyppäsi rakennuksesta alas ja menehtyi. Loukkaantuneista pahimpia vammoja saivat 11- ja 18-vuotiaat pojat, jotka pakenivat liekkejä hyppäämällä yläkerroksien ikkunoista.

Kauppakeskuksen henkilökuntaa pakeni paikalta. Silminnäkijän mukaan karusellin käyttäjä pakeni ja jätti lapset istumaan turvavöissä liikkuvaan laitteeseen. Silminnäkijöiden mukaan palomiehiä saapui aluksi paikalle vain muutama. He nousivat palavaan neljänteen kerrokseen ja odottivat noin 40 minuuttia pelastusyksikköä. He eivät tehneet mitään lähellä olleiden ihmisten pyynnöistä huolimatta. Palon lämpötila nousi ainakin 700 asteeseen. Noin kahden tunnin kuluttua paikalla oli jo 60 palomiestä.

Palomiehet eivät voineet edetä kerrosten sortumavaaran vuoksi ensimmäisen 12 tunnin aikana. Kauppakeskuksen katto romahti kuluttua ja palo jatkui vielä seuraavaan päivään asti. Paloa sammutti lopulta yli 600 palomiestä.*lähde?* Palopäällikkö Sergei Genin on asetettu syytteeseen 37 ihmisen kuolemasta elokuvateattereissa, koska hän viivytteli ihmisten pelastamisessa eikä käyttänyt lyhintä mahdollista lähestymisreittiä.

Palo luhisti kahden elokuvasalin katot, ja suuri osa kuolonuhreista sai surmansa näissä elokuvateattereissa. Elokuvateatterit romahtivat neljännestä kerroksesta kolmanteen. Tulipalosta noussut savu esti rakennuksen sisällä näkyvyyttä huomattavasti, ja palon korkea lämpötila sekä lattioiden romahtamisriski esti palokunnan etenemisen. Rakennus paloi yli 20 tunnin ajan.

Uhrit ja pelastuneet
--------------------

Palo vaati 64 kuolonuhria ja lisäksi 138 ihmistä loukkaantui. Kuolleista 41 oli lapsia, loukkaantuneista 52 oli lapsia. Noin 120 pakeni tai pelastettiin rakennuksesta. Yksistään 50 ihmistä pelastui kenkäkaupan hätäuloskäytävän kautta myymälän omistajan Farzon Salilovin ja kaupan vartija Mahmud Hudožajevin sekä kolmen muun 2. kerroksessa kauppaa pitävän henkilön avustamina.

Sosiaalisessa mediassa liikkui vahvistamattomia tietoja jopa sadoista kuolleista. Huhujen levittäjä Jevgeni Volnovina tunnettu Nikita Kuvikov soitti useita pilapuheluja monelle kaupungin ruumishuoneelle, joissa hän esitti pelastustyöntekijää ja kysyi, onko 300 ruumiille tilaa. Soittaja, joka julkaisi puhelusta videon YouTube-kanavallaan, on asetettu syytteeseen.

Viralliset uhriluvut lienevät kuitenkin oikeita. Omaisten mukaan ainakin 67-85 ihmistä on yhä kateissa tulipalon jäljiltä, viranomaisten mukaan kateissa on 33 ihmistä. Uhrien nimilista on julkistettu, ja uhreista 27 on tunnistettu.

Syyt
----

Rakennus muutettiin vanhasta konvehti- ja tekstiilitehtaasta ostoskeskukseksi luvatta, ja sen vuonna 2013 tehty remontti rikkoi tutkijaviranomaisten mukaan paloturvallisuusmääräyksiä erittäin räikeällä tavalla. Löysien turvatoimien syynä pidetään lahjottuja paloturvaviranomaisia. Ostoskeskukselle ei tehty palotarkastuksia, koska sillä oli alle sata työntekijää ja remontti oli vasta valmistunut.*lähde?*

Aluksi väitettiin, että palo olisi alkanut lapsen leikittyä trampoliinihuoneessa tupakansytyttimellä vaahtomuovia sisältäneessä altaassa, joka syttyi räjähdysmäisesti palamaan. Silminnäkijöiden mukaan sähkökaapeliryppäästä sinkosi kipinöitä, jotka sytyttivät trampoliinihuoneen tuleen. Paloa tutkivat viranomaiset pitävät todennäköisimpänä syttymissyynä viallisia sähkölaitteita tai ylikuormittuneita sähköjohtoja. Nähtävästi 3. ja 4. kerroksen välisen betoniontelolaatan sisällä ollut sähkökaapeli on ollut pääasiallinen lämmönlähde, jonka oikosulku on sytyttänyt palovaarallisia vaahtomuovikuutioita sisältäneen altaan tuleen. Todennäköinen syy ovat puutteet sähköverkon rakentamisessa ja kunnossapidossa, sähkökaapelit eivät olleet suojattuja äkillisiltä jännitteenmuutoksilta.

Lopullinen palonsyttymissyy oli neljännessä kerroksessa sijainnut oikosulkuun joutunut LED-lamppu, jonka sulaneesta varjostimesta putoava kuuma polymeeri sytytti alla olevan vaahtomuovialtaan tuleen. Tapahtumista on julkaistu silminnäkijän tekemä video.

Trampoliinihuoneen palohälyttimen painike oli rikki. Automaattinen hälytysjärjestelmä oli kytketty pois päältä, koska se oli aiheuttanut vikailmoituksia. Tutkintakomitean johtaja Aleksandr Bastrykinin mukaan kauppakeskuksen palohälytysjärjestelmä oli ollut rikki jo viikon ajan, eikä kukaan ollut puuttunut asiaan. Tekninen johtaja oli kuitannut tiedot järjestelmän vioista.

Lisäksi yksi ostoskeskuksen vartijoista sammutti palohälytysjärjestelmän, kun se alkoi soida. Turmatutkijoiden mukaan vartija sulki yleisen kuulutusjärjestelmän saatuaan tietää tulipalosta, koska ei osannut käyttää sitä. On käynyt ilmi, että yksityinen vartiointiliike oli ottanut lain vastaisesti hoitaakseen rakennuksen paloturvallisuuden.

Lisäksi kahden elokuvateatterin ovet ja hätäuloskäynnit olivat lukittuina. Sosiaalisessa mediassa on väitetty syynä tähän olleen se, ettei ihmisiä haluttu päästää katsomaan elokuvaa ilman lippua, eikä lapsia haluttu päästää teatterista omin päin ostoskeskukseen esim. häiritsemään baareissa huvittelevia vanhempiaan. Yhden koululaisryhmän opettaja oli pyytänyt lukitsemaan teatterin oven ja lähtenyt lasten vanhempien kanssa ostoksille. Palon alkaessa elokuvateatterin henkilökunta pakeni paikalta. Yhden teatterin ovet olivat auki, eikä sinne kuollut ketään.

Venäjällä on norminpurkutalkoiden nimissä annettu "tarkastuslomia" pienyrityksille, ja ne on vapautettu vuosien 2016–2018 välisenä aikana säännöllisistä palotarkastuksista. Viranomaisten mukaan palanut ostoskeskus oli rekisteröity pienyritykseksi vuonna 2016. Venäjällä pienyrityksen vuosiliikevaihdon raja on 11 miljoonaa euroa, ja rajan olisi alittanut mahdollisesti ainoastaan tilojen vuokraamista harjoittava yhtiö.

Jälkiseuraukset
---------------

Turvamääräysten rikkomisesta epäillään ainakin neljää ihmistä, muun muassa kauppakeskuksen omistaja Nadežda Suddenok, joka laiminlöi turvallisuuskoulutuksen, ja rakennuksen vuokraaja sekä ostoskeskusta ylläpitävän yhtiön toimitusjohtaja Julija Bogdanova. Kemerovoon julistettiin kolmen päivän suruaika. 28. maaliskuuta 2018 Venäjällä oli maansuru.

Aluksi pidätettiin seitsemän ihmistä, joukossa muun muassa entinen rakennustarkastuspäällikkö Kuzbass Tanzilyi ja palohälytysjärjestelmän myyjä Igor Polozinenko sekä palohälytintä huoltanut Aleksandr Nikitin, jolla on kondiittorin koulutus eikä muuta ammattipätevyyttä. Sittemmin pidätettiin viisi ihmistä. Heidän joukossaan oli yksityisen turvayrityksen vartija Sergei Antjušin, joka kytki kaikkialle ostoskeskukseen kuuluneen palohälytyksen pois päältä. Pidätettyihin kuuluivat myös ostoskeskuksen johtaja Julija Bogdanova, joka tiesi palojärjestelmän puutteista, tekninen johtaja Georgi Sobolev ja elokuvateatterin pitäjä. Viranomaiset tutkivat paloa rikoksena. Lisäksi palopäällikkö Sergei Genin on pidätetty ja asetettu syytteeseen.

Tuhannet ihmiset osoittivat Kemerovossa mieltään. He katsoivat viranomaisten laiminlyöneen turvatarkastukset. Poliisi saapui paikalle pitämään järjestystä yllä. Presidentti Vladimir Putin kävi paikalla muttei keskustellut mieltään osoittavan väkijoukon kanssa. Oppositio syytti hallitusta, ja jotkut hallitusta puoltavat oppositiota tapauksen hyväksikäytöstä.*lähde?*

Kemerovon alueen rakennusvalvonnan päällikkö Tanzilija Komkova kuljetettiin vastoin tahtoaan takaisin kotiinsa Moskovasta, johon hän oli paennut. Alueen pitkäaikainen kuvernööri Aman Tulejev erosi. Ostoskeskuksen omistavan holding-yhtiön pääomistaja Denis Štengelov ehti paeta Australiaan.

Lähteet
-------

1. ↑  Kolumni: Kymmeniä lapsia tappanut ostos­keskuksen tulipalo kielii korruptiosta *Helsingin Sanomat*.  31.3.2018. Viitattu 1.4.2018.
2. 1 2 3 4  Yrittäjyys on vapautettu palotarkastuksista Venäjällä *Kansan Uutiset*.  6.4.2018. Viitattu 18.7.2019.
3. 1 2 3 4  Anna Egutkina: Tämän takia kymmenet ihmiset paloivat elävältä - Venäjän tutkintakomitea: Ostoskeskuksessa vakavia laiminlyöntejä *iltalehti.fi*. Viitattu 9.4.2018.
4. ↑  5 Most Dreadful Russian Shopping Mall Fires *sputniknews.com*. Viitattu 13.4.2018. (englanniksi)
5. ↑  Putin Lays Flowers at Kemerovo Mall, Blames Criminal Negligence for Fire *sputniknews.com*. Viitattu 9.4.2018. (englanniksi)
6. ↑  Thousands protest over Russia fire tragedy *BBC News*.  27.3.2018. Viitattu 27.3.2018. (englanniksi)
7. 1 2  Sisähuvipuisto, 3 elokuvateatteria, luistinrata... Tällainen oli kymmenien surmanloukuksi muuttunut ostoskeskus Siperiassa *Ilta-Sanomat*.  26.3.2018. Viitattu 31.3.2018.
8. ↑  Kemerovon tragedia: Moni asia meni vikaan, kun moderni ostoskeskus muuttui tulipätsiksi *Ilta-Sanomat*.  27.3.2018. Viitattu 27.3.2018.
9. 1 2 3 4  Markku Saksa: Ostoskeskuksen tulipalossa varauloskäyntien ovet olivat lukossa *Aamulehti*.  27.3.2018.  Arkistoitu 9.4.2018. Viitattu 9.4.2018.
10. ↑  'Glaring Violations' Cited As Russian Mall Fire Kills 64 *RadioFreeEurope/RadioLiberty*. Viitattu 14.4.2018. (englanniksi)
11. 1 2  Siperian ostoskeskuspalossa jo yli 60 uhria *Keskisuomalainen*. Viitattu 9.4.2018.
12. ↑  Siperian ostoskeskuspalo vei Igorilta vaimon, siskon ja 3 lasta *Ilta-Sanomat*.  27.3.2018. Viitattu 27.3.2018.
13. ↑  Kemerovo Fire: 'They Didn't Open The Fire Exit. Was There One?' *RadioFreeEurope/RadioLiberty*. Viitattu 13.4.2018. (englanniksi)
14. ↑  Egutkina, Anna: Ostoskeskuspalossa kuolleiden omaiset valittivat oikeuteen palomiesten toimista: "Putosin polvilleni ja rukoilin, että he pelastaisivat lapseni. He eivät tehneet mitään" *Iltalehti*.  29.3.2018. Viitattu 29.3.2018.
15. 1 2 3  Dozens of children among 64 people killed in Russian mall inferno *Evening Standard*. Viitattu 9.4.2018. (englanniksi)
16. ↑  Kolme lasta ja yksi aikuinen kuollut ostoskeskuspalossa Siperiassa – paloa sammuttamassa useita kymmeniä palomiehiä *Keskisuomalainen*. Viitattu 9.4.2018.
17. ↑  Russia fire: Harrowing images show aftermath of 700C inferno which left 64 people dead, including children *Evening Standard*.  26.3.2018. Viitattu 18.7.2019. (englanniksi)
18. 1 2  Fire squad commander faces charge in Kemerovo shopping mall fire case *Tass*. Viitattu 13.4.2018. (englanniksi)
19. ↑  A fireman accused of negligence at quenching the Kemerovo fire denied the charge *en.crimerussia.com*.  Arkistoitu 13.4.2018. Viitattu 13.4.2018. (englanniksi)
20. ↑  Takkunen, Juho: Siperian ostoskeskuspalossa yli 60 kuollutta, yhdeksän lapsen ruumiit löydetty *Yle Uutiset*.  26.3.2018. Viitattu 28.3.2018.
21. ↑  Dale, Nina: Venäjän ostoskeskuspalon kuolonuhreista 41 on lapsia *Iltalehti*.  27.3.2018. Viitattu 1.4.2018.
22. 1 2 3  Russia in mourning for victims of Kemerovo shopping mall fire as Ukrainian prankster spreads fake news about hundreds of other victims *PravdaReport*.  28.3.2018. Viitattu 13.4.2018. (englanniksi)
23. ↑  Sarolahti, Mari: Ostoskeskuksen tulipalossa Siperiassa kymmeniä kuolonuhreja *Yle Uutiset*.  26.3.2018. Viitattu 28.3.2018.
24. ↑  Takkunen, Juho: Silminnäkijät: Palovaroitin ei toiminut Siperian ostoskeskuspalossa, asiakkaat jäivät oman onnensa nojaan *yle.fi*.  26.3.2018. Viitattu 28.3.2018.
25. ↑  Salesman and guard of shoeshop saved 50 in Kemerovo fire *en.crimerussia.com*.  Arkistoitu 14.4.2018. Viitattu 13.4.2018. (englanniksi)
26. ↑  Tajik, who saved dozens of people in the fire in Kemerovo, received a combat medal *Steemkr*.  1.4.2018.  Arkistoitu 14.4.2018. Viitattu 13.4.2018. (englanniksi)
27. ↑  'Anyone Would Do The Same': Tajik Shopkeepers Save Lives In Kemerovo *RadioFreeEurope/RadioLiberty*. Viitattu 13.4.2018. (englanniksi)
28. ↑  Tajik shopkeeper awarded medal for saving dozens of lives during the shopping mall blaze in Kemerovo | Tajikistan News ASIA-Plus *news.tj*. Viitattu 13.4.2018. (englanniksi)
29. ↑  Police charge a Ukrainian prankster with calling several morgues in Kemerovo *Meduza*. Viitattu 13.4.2018. (englanniksi)
30. ↑  Ukrainian Phone Prankster Spreads Fake News About Deadly Siberia Mall Fire *sputniknews.com*. Viitattu 13.4.2018. (englanniksi)
31. ↑  Ukraine refuses to extradite prank caller who spread fake news about mall fire death toll *TASS*. Viitattu 13.4.2018. (englanniksi)
32. ↑  Russia Investigates Ukrainian Blogger for Spreading Fake News About 300 Deaths in Kemerovo Fire *themoscowtimes.com*. Viitattu 13.4.2018. (englanniksi)
33. ↑  Ukrainian prankster arrested in absentia over ‘fake reports’ on fatalities in Kemerovo mall blaze *RT International*. Viitattu 13.4.2018. (englanniksi)
34. ↑  They say Russia is trying to cover up the ‘real’ death toll in the Kemerovo fire. Is it true? *Meduza*. Viitattu 31.3.2018. (englanniksi)
35. ↑  Omaiset: Siperian tulipalon jäljiltä yhä kateissa 85 ihmistä – tuhannet protestoivat Venäjällä *Yle Uutiset*. Viitattu 9.4.2018.
36. ↑  "Kun kuulee kuolleiden lasten määrän, tekee mieli huutaa" *Hämeen Sanomat*.  Arkistoitu 10.4.2018. Viitattu 9.4.2018.
37. ↑  Кемерово - *kemerovo.ru*. Viitattu 14.4.2018. (venäjäksi)
38. 1 2  Kauppakeskustulipalossa kuoli kymmeniä Venäjällä *iltalehti.fi*. Viitattu 31.3.2018.
39. ↑  'Glaring Violations' Cited As Russian Mall Fire Kills 64 *RadioFreeEurope/RadioLiberty*. Viitattu 14.4.2018. (englanniksi)
40. ↑  Venäläiskuvernööri erosi tuhoisan ostos­keskuspalon seurauksena *Helsingin Sanomat*.  1.4.2018. Viitattu 1.4.2018.
41. ↑  Yrittäjyys on vapautettu palotarkastuksista Venäjällä *Kansan Uutiset*.  6.4.2018. Viitattu 18.7.2019.
42. ↑  Syttyikö kohtalokas Venäjän ostoskeskustulipalo yhden lapsen huolimattoman toiminnan seurauksena? *iltalehti.fi*. Viitattu 26.3.2018.
43. ↑  MOE: the fire in the "Winter cherry" was in a hidden cavity *5hotnews.com*. Viitattu 13.4.2018. (englanniksi)[vanhentunut linkki]
44. ↑  The main versions of the deadly Kemerovo mall fire *Construction.RU*. Viitattu 14.4.2018. (englanniksi)
45. ↑  Light-emitting diode lamp behind Kemerovo shopping mall deadly fire *TASS*. Viitattu 2019-07-18https://5hotnews.com/2018/03/30/moe-the-fire-in-the-winter-cherry-was-in-a-hidden-cavity/. (englanniksi)
46. ↑  Russian Emergencies Ministry: Kemerovo shopping mall fire caused by short circuit *vestnikkavkaza.net*.  Arkistoitu 18.7.2019. Viitattu 18.7.2019. (englanniksi)
47. ↑  Investigative Committee seeking for Zimnyaya Vishnya combustion eyewitnesses *en.crimerussia.com*.  Arkistoitu 15.4.2018. Viitattu 14.4.2018. (englanniksi)
48. ↑  Uosukainen, Saana: Kemerovon tuhoisa palo syttyi trampoliinikuopassa *Yle, Uutiset*.  28.3.2018. Viitattu 29.3.2018.
49. ↑  Huolestuttava tieto Kemerovon ostoskeskuspalosta: "Automaattihälytys oli kytketty pois päältä" *mtv.fi*.  Arkistoitu 9.4.2018. Viitattu 9.4.2018.
50. 1 2  Fire alarm button in Kemerovo shopping center was out of order — security guard *TASS*. Viitattu 14.4.2018. (englanniksi)
51. 1 2  Putin Siperian kauppakeskuspalosta: Rikollisia laiminlyöntejä *Yle Uutiset*. Viitattu 9.4.2018.
52. ↑  Siperian tulipalon tutkijat: Ostoskeskuksen turvatoimissa oli vakavia puutteita *Yle Uutiset*. Viitattu 9.4.2018.
53. ↑  Security contractor for Kemerovo mall illegally took on extra fire protection obligations *Tass*. Viitattu 14.4.2018. (englanniksi)
54. ↑  Pohjola, Johanna: Siperian tulipalon tutkijat: Ostoskeskuksen turvatoimissa oli vakavia puutteita *Yle, Uutiset*.  26.3.2018. Viitattu 29.3.2018.
55. ↑  Paikalliset asukkaat eivät usko virallisia selityksiä Venäjän Kemorovon tuhoisasta palosta *iltalehti.fi*. Viitattu 27.3.2018.
56. ↑  March 2018, IMFSE *internationalmasterinfiresafetyengineering.wordpress.com*. Viitattu 13.4.2018. (englanniksi)
57. ↑  11-vuotias poika hyppäsi ikkunasta ostoskeskustulipalossa - koko muu perhe menehtyi *iltalehti.fi*. Viitattu 26.3.2018.
58. ↑  Pictures of the Day: 28 March 2018 *The Telegraph*.  Arkistoitu 14 huhtikuu 2018. Viitattu 13.4.2018. (englanniksi)
59. ↑  28 марта объявлено в России днём траура *Venäjän presidentti*.  27.3.2018. Viitattu 28.3.2018. (venäjäksi)
60. ↑  Turn the tragedy "the Winter cherry": "You still broke" *5hotnews.com Russian News*. Viitattu 13.4.2018. (englanniksi)[vanhentunut linkki]
61. 1 2  Кирилл Чащин, Екатерина Бормотова: Пятеро фигурантов дела о пожаре в ТРЦ «Зимняя вишня» останутся под арестом до 25 мая *KP.RU - сайт «Комсомольской правды»*.  6.4.2018. Viitattu 13.4.2018. (venäjäksi)
62. ↑  CEO of company owning Kemerovo's Zimnyaya Vishnya shopping mall arrested *Interfax-Ukraine*. Viitattu 14.4.2018. (englanniksi)
63. ↑  The Real Russia. Today. Russian TV glorifies Putin in Kemerovo, Meduza debunks a conspiracy theory, and Moscow laughs at London *Meduza*. Viitattu 13.4.2018. (englanniksi)
64. ↑  Security guard of burnt mall in Kemerovo arrested *en.crimerussia.com*.  Arkistoitu 14.4.2018. Viitattu 13.4.2018. (englanniksi)
65. ↑  Executive at fire-ravaged Russian shopping mall arrested *Reuters*. Viitattu 13.4.2018. (englanniksi)
66. ↑  The management of the shopping center «Winter cherry» appealed the arrest – Russia news today *chelorg.com*. Viitattu 13.4.2018. (englanniksi)
67. ↑  Kemerovo fire: Russia crowd condemns officials over disaster *BBC News*.  27.3.2018. Viitattu 28.3.2018. (englanniksi)
68. ↑  Tuhannet ihmiset osoittavat mieltään Kemerovossa Siperiassa *iltalehti.fi*. Viitattu 27.3.2018.
69. ↑  Kuvernööri erosi Venäjällä 64 henkeä vaatineen ostoskeskuspalon vuoksi *Keskisuomalainen*. Viitattu 1.4.2018.
70. ↑  64 kuoli ostoskeskuspalossa Venäjällä *Ilta-Sanomat*.  1.4.2018. Viitattu 1.4.2018.
71. ↑  Analyysi: Tulipalo kaatoi Kemerovon kuvernöörin *Yle Uutiset*. Viitattu 9.4.2018.
72. ↑  Tragedy in Kemerovo: tens of burned to death, billionaire owner in Australia and parallels with Admiral *m.realnoevremya.com*. Viitattu 13.4.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:2018 Kemerovo fire